ทหารไทยจี๊ด บัตรเครดิตคิดดอก15%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ธนาคารทหารไทยถล่มธุรกิจบัตรเครดิต เสนอทางเลือกดอกเบี้ย 15%
นางกาญจนา โรจวทัญญู ผู้ช่วยกรรมการผู้จัดการใหญ่ สายงานส่งเสริมการตลาดลูกค้ารายย่อย ธนาคารทหารไทย เปิดเผยว่า ธนาคารได้ออกบัตรเครดิตใหม่บัตร ทีเอ็มบี โซ ชิลล์ โดยใช้กลยุทธ์ดอกเบี้ยต่ำที่สุดในตลาด คือ 9.5% สำหรับการใช้จ่ายใน 4 รอบบัญชีแรก โดยตั้งแต่รอบบัญชีที่ 5 เป็นต้นไปจะได้รับเงินคืนเข้าบัญชี 15% ของดอกเบี้ยที่เรียกเก็บ ในกรณีที่ลูกค้าชำระขั้นต่ำตรงเวลา
นางกาญจนา กล่าวว่า จากผลการวิจัยข้อมูลทางการตลาดพบว่า ลูกค้าบัตรเครดิตมีพฤติกรรมแบ่งเป็น 2 กลุ่ม คือ กลุ่มที่ชำระเงินตรงเวลาและเต็มจำนวน และกลุ่มที่นิยมที่จะเลือกชำระขั้นต่ำหรือบางส่วน เพราะชอบใช้ชีวิตอย่างมีอิสระ โดยไม่มีความวิตกกังวลในการใช้ชีวิต และไม่คิดมากกับการจ่ายดอกเบี้ยบ้าง แต่ใช้ชีวิตอย่างมีความสุข แต่หากใช้บัตรเครดิตของธนาคารก็จะช่วยประหยัดดอกเบี้ยได้มาก
ทั้งนี้ หลังจากใช้บัตรเครดิตไป 4 รอบบัญชีแล้ว ตั้งแต่รอบบัญชีที่ 5 เป็นต้นไป หากลูกค้ายังชำระเงินขั้นต่ำตามเวลา ก็ยังได้รับเงินคืนเข้าบัญชี 15% ของดอกเบี้ยที่เรียกเก็บโดยจะปรากฏในรอบบัญชีถัดไป นอกจากนี้จะไม่เสียค่าธรรมเนียมการถอนเงินสดจากบัตรเครดิต 3% อีกด้วย
ในช่วงนี้จนถึงวันที่ 30 ก.ย.นี้ ธนาคารมีโปรโมชันพิเศษสำหรับลูกค้าที่สมัครบัตรเครดิต และใช้จ่ายผ่านบัตรครั้งแรกภายในวันที่ 30 พ.ย.นี้ จะได้รับของที่ระลึกพิเศษจากธนาคาร